जरूरतमंद कन्याओं के विवाह करवाएगा अनमोल क्लब
मोगा |अनमोल वेलफेयरक्लब की बैठक मंगलवार रात्रि होटल जैसवाल में अध्यक्ष राजेश अरोड़ा की अगुवाई में हुई। बैठक में पिछले वर्ष किए गए धार्मिक सामाजिक कार्यों की समीक्षा करके वर्ष 2017-18 के समाज सेवी कार्यों की रूपरेखा तैयार की गई। राजेश अरोड़ा ने बताया कि क्लब द्वारा मार्च माह में रक्तदान कैंप, अप्रैल माह में 11 जरूरतमंद कन्याओं के सामूहिक विवाह, मई माह में ‘बेटी बचाओ बेटी पढ़ाओ’ विषय पर स्कूलों में सेमीनार समाज में फैले भ्रष्टाचार को मुक्त करने के लिए जागरूकता सेमीनार के साथ युवा पीढ़ी को सामाजिक कुरीतियों से दूर रखने उन्हें धार्मिक कार्यों से जोड़ने के लिए मां भगवती का जगराता संकीर्तन करवाए जाएंगे। बैठक में पहुंचे एनआरआई क्लब के चेयरमैन अनिल कालड़ा का समूह क्लब के सदस्यों द्वारा मां भगवती का स्वरूप देकर सम्मानित किया गया। अनिल कालड़ा ने कहा कि क्लब द्वारा जो मानवता की सेवा के लिए कार्य किए जा रहे हैं उसके लिए वह क्लब को सहयोग देते रहेंगे। इस अवसर पर निखिल मित्तल, सोनू शर्मा, अशोक, रोहित कौड़ा, ललित धवन, दविंदर राजू, सतपाल अरोड़ा, विशाल ढींगरा, सौरभ रावल, रोहित गाबा, प्रहलाद कालड़ा, हरप्रीत सिंह, प्रिंस गाबा, राजेश बब्बू, नीरज बांसल आदि सदस्य उपस्थित थे।
hin_Deva hin_Deva